A Törvényszék elnökének 2018. július 10‑i végzése – Fundación Tecnalia Research & Innovation kontra REA
(T‑104/18. R. sz. ügy)
„Ideiglenes intézkedés – A kutatási, technológiafejlesztési és demonstrációs tevékenységekre vonatkozó hetedik keretprogram (2007–2013) keretében megkötött támogatási megállapodás – A folyósított összegek visszafizettetése – Végrehajtás felfüggesztése iránti kérelem – A sürgősség hiánya”
1.      Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – A vizsgálat sorrendje és módja – Az ideiglenes intézkedésről határozó bíró mérlegelési jogköre – Az ügyben szereplő érdekek összességének mérlegelése
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 13–16. pont)
2.      Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Súlyos és helyrehozhatatlan kár – Vagyoni kár – A felperes társaság létének veszélyeztetésére alkalmas helyzet – Bizonyítási teher – Részletes okirati bizonyítékokkal alátámasztott, konkrét és pontos információk szolgáltatásának kötelezettsége
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 19., 22., 25. és 28. pont)
3.      Ideiglenes intézkedés iránti kérelem – Alaki követelmények – A kérelmek előterjesztése – A felhozott jogalapok rövid ismertetése – A keresetlevélben és a beadványokban nem ismertetett jogi alapok – Más iratokra való általános hivatkozás – Elfogadhatatlanság
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) és (5) bekezdés)
(lásd: 24. és 26. pont)
Tárgy
Az EUMSZ 278. cikken és EUMSZ 279. cikken alapuló, a REA azon határozata végrehajtásának felfüggesztése iránti kérelem, amely a Food‑Watch projektnek nyújtott támogatás teljes visszafizetését rendeli el.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.